CELEX: 62018TN0544
Language: lt
Date: 2018-09-13 00:00:00
Title: Byla T-544/18: 2018 m. rugsėjo 13 d. pareikštas ieškinys byloje ArcelorMittal Bremen / Komisija

5.11.2018   
            
            
               LT
            
            
               Europos Sąjungos oficialusis leidinys
            
            
               C 399/52
            
         
      2018 m. rugsėjo 13 d. pareikštas ieškinys byloje ArcelorMittal Bremen / Komisija
      
      (Byla T-544/18)
      (2018/C 399/67)
      Proceso kalba: vokiečių
      
         Šalys
      
      
         Ieškovė: ArcelorMittal Bremen GmbH (Brėmenas, Vokietija), atstovaujama advokatų S. Altenschmidt ir D. Jacob
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  pagal SESV 265 straipsnį pripažinti, kad Komisija pažeidė Reglamento Nr. 389/2013 (1) 52 straipsnio 2 dalį, nes vyriausiajam administratoriui nenurodė, kad reikia atsižvelgti į 2018 m. vasario 8 d. Vokietijos Federacinės Respublikos praneštą nacionalinio ATL paskirstymo lentelės pakeitimą, susijusį su ieškovės įmone ES-ID DE000000000000060;
               
            
                  —
               
               
                  nepatenkinus pirmojo reikalavimo, panaikinti 2018 m. rugpjūčio 31 d. Komisijos sprendimą, susijusį su 2018 m. gegužės 14 d. ieškovės reikalavimu;
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi šiais pagrindais:
      Sąjungos teisės pažeidimas
      Ieškovė teigia, kad pagal Reglamento Nr. 389/2013 52 straipsnio 2 dalį Komisija turi priimti sprendimą, nes nacionalinio ATL paskirstymo lentelės pakeitimas atitinka Sąjungos teisės reikalavimus.
      Be to, ieškovė nurodo, kad su produkto „sukepintoji rūda“ gamyba susijęs ankstesnio laikotarpio veiklos lygis turi būti nustatytas pagal Komisijos Sprendimo 2011/278/ES (2) nuostatas remiantis sukepintosios rūdos, kuri pasveriama paliekant aglomeravimo įrenginį, pasvertais kiekiais.
      Galiausiai, ieškovė mano, kad sukepintoji rūda, kuri, ją pagaminus įrenginiuose įkrovos paruošimui, vėl išsijojama aukštakrosnėje ir kaip perdirbta medžiaga vėl perduodama į aglomeravimo įrenginį, neturėtų būti atimama, siekiant nustatyti aglomeravimo įrenginio veiklos lygį.
      
         (1)  2013 m. gegužės 2 d. Komisijos reglamentas (ES) Nr. 389/2013, kuriuo pagal Europos Parlamento ir Tarybos direktyvą 2003/87/EB ir Europos Parlamento ir Tarybos sprendimus Nr. 280/2004/EB ir Nr. 406/2009/EB įsteigiamas Sąjungos registras ir panaikinami Komisijos reglamentai (ES) Nr. 920/2010 ir Nr. 1193/2011 (OL L 122, 2013, p. 1).
      
         (2)  2011 m. balandžio 27 d. Komisijos sprendimas2011/278/ES, kuriuo nustatomos suderinto nemokamo apyvartinių taršos leidimų suteikimo pagal Europos Parlamento ir Tarybos direktyvos 2003/87/EB 10a straipsnį pereinamojo laikotarpio Sąjungos taisyklės (pranešta dokumentu Nr. C(2011) 2772) (OL L 130, 2011, p. 1).